section_heading: Povijest
paragraph_text: mini|250px|Maserati Spyder mini|250px|Maserati GranTurismo Tvrtku je 1914. u Bologni osnovao Alfieri Maserati, jedan od sedmero braće iz obitelji Maserati. U razvoju automobila sudjelovalo je njih šestero, a sedmi brat Mario bio je slikar i pretpostavlja se da je upravo on osmislio zaštitni znak tvrtke, trozubac sličan onome koji se nalazio na štapu Posejdona, boga mora iz grčke mitologije. Alfieri Maserati je preminuo 1932. nakon čega su tvrtku nastavila voditi trojica preostalih brata Bindo, Ernesto i Ettore.